Esperesválasztás volt a Bács-Kiskun Egyházmegyében | Evangelisch-Lutherische Kirche in Ungarn
Erstellt am: 2020.07.02. 17:06, Aktualisiert: 2020.07.02. 17:46
Kiskőrös – A Bács-Kiskun Egyházmegye Jelölő- és Szavazatszedő Bizottsága Lupták György nyugdíjba vonulása miatt megüresedett esperesi tisztségre lefolytatta a választási eljárást. A járvány miatt elhúzódó folyamat során, június 21-én tartották meg az egyházmegye presbitériumai a voksolást.
Az egyházmegye 7 egyházközségének presbitériuma szavazott Stermeczki Andrásra, 5 egyházközségi presbitérium pedig Homoki Pálra. Mivel azonban vannak több szavazattal rendelkező egyházközségek is, az összesített eredmény Homoki Pál, soltvadkerti lelkészt sorolta az első helyre 8 szavazattal.
A Bács-Kiskun Egyházmegye megválasztott esperese a 2020-2024-ig terjedő időszakra tehát Homoki Pál soltvadkerti lelkész lett. Isten áldása kísérje a megválasztott esperes szolgálatát és az egyházmegye életét. Az új esperes beiktatásának időpontjáról később születik döntés.
Címkék: Homoki Pál - Stermeczki András - esperes - választás - Bács-Kiskun Megyei Evangélikus Egyházmegye -